b'\n_START_ARTICLE_\nThe Affair\n_START_SECTION_\nJuoni\n_START_PARAGRAPH_\nSarja sijoittuu Long Islandiin, New Yorkiin. Noah on onnellisesti naimisissa oleva nelj\xc3\xa4n lapsen is\xc3\xa4 ja kirjailija, joka kamppailee toisen romaaninsa kirjoittamisen kanssa. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Montaukin lomakyl\xc3\xa4ss\xc3\xa4 Noah tutustuu henkil\xc3\xb6kohtaisesta tragediasta toipuvaan ja onnettomassa avioliitossa sinnittelev\xc3\xa4\xc3\xa4n Alisoniin, joka ty\xc3\xb6skentelee tarjoilijana. Noah ja Alison ajautuvat intohimoiseen suhteeseen ja huomaavat, ettei mik\xc3\xa4\xc3\xa4n ole niin kuin ennen._NEWLINE_Suhteen tarina on kerrottu erikseen, kokonaan erillisin\xc3\xa4 muistikuvina vuorotellen Noahin ja Alisonin n\xc3\xa4k\xc3\xb6kulmasta. Seuraavilla tuotantokausilla tarinaa kerrotaan my\xc3\xb6s muun muassa Noahin ex-vaimon ja Alisonin ex-miehen n\xc3\xa4k\xc3\xb6kulmista.'